**Justificarea proiectului**

Grupul tinta si nevoile sale specifice au fost identificate utilizand date furnizate de studiile de profil la nivel national,precum si date furnizate de INSSE. Datorita rolului pe care il are FPC pentru o crestere economica sanatoasa, pentru sporirea competitivitatii si a ocuparii fortei de munca, implementarea proiectului este necesara din prisma importantei pe care o acorda formarii profesionale. La nivel national, statisticile arata ca nivelul scazut al performantei economice este strans legat de lipsa unei calificari complete a fortei de munca si un nivel scazut de participare a angajatilor la programe de FPC.

Principalele probleme care justifica interventiile:

* **Nivelul redus de calificare si lipsa de competente.** Imbatranirea populatiei si emigrarea au condus la declinul populatiei cu varsta de munca din Romania, acestea reprezentand o uriasa provocare pentru sustinerea cresterii economice pe termen lung, potrivit Strategiei Nationale Invatarea pe tot Parcursul Vietii 2015-2020. Datele statistice indica faptul ca doar 1,6% din adultii (cu varste cuprinse intre 25 si 64 de ani) din Romania au participat la IPV, comparativ cu media UE 27 de 8,9%, in 2011. In perioada 2007-2013, rata de participare a adultilor la IPV a crescut usor, de la 1,3% la 1,8%. Potrivit studiului “Ancheta privind participarea la formarea continua a angajatilor aflati in situatie de risc pe piata muncii”, exista un deficit important in ceea ce priveste calificarea pentru postul ocupat; caracteristica angajatilor investigati este, tocmai, nivelul scazut sau chiar lipsa unei calificari pentru locul de munca detinut in asociere cu alte caracteristici individuale sau de context; lipsa unei calificari certificate printr-o diploma reprezinta una dintre cele mai importante surse de risc pe piata muncii pentru angajatii investigati. Alaturi de absenta unei calificari pentru postul ocupat, situatia de dezavantaj este accentuata de faptul ca angajatii expusi riscului de excluziune profesionala au o experienta redusa a unui curs de calificare (13%) sau a unui program de calificare prin formare la locul de munca (10%). Mai putin de 4% dintre angajatii din aceasta categorie declara ca urmeaza, in prezent, un curs de calificare pentru postul detinut. In randul angajatilor care au totusi, o calificare pentru meseria pe care o practica, obtinuta printr-un curs de formare (30%) sau la locul de munca (20%), exista o pondere importanta a persoanelor care nu detin o diploma care sa certifice in mod formal competentele profesionale pe care le detin (42%).
* **Rata scazuta de participare la FPC.** Conform Strategiei nationale de invatare pe tot parcursul vietii 2015-2020 obiectivul privind IPV pentru România este de a creste rata de participare a adulþilor (cu vârste cuprinse între 25 si 64 de ani) la 10%, pâna în 2020. In perioada 2007-2013, România nu a înregistrat progrese semnificative în legatura cu aceasta rata, care a crescut de la 1,3% la numai 1,8%. Conform Eurostat Doar 8% dintre angajatii romani si greci au participat in 2016 la cursuri de pregatire legate de activitatea lor profesionala, comparativ cu o medie de 31,9% la nivelul Uniunii Europene. Rata de participare a persoanelor adulte din Uniunea Europeana la programe de invatare pe tot parcursul vietii s-a situat in anul 2018 la 11,1%, cu 0,2 puncte procentuale peste nivelul din 2017, insa Romania se situeaza pe ultimul loc, cu o rata de participare de doar 0,9%. Conform Anchetei privind educatia adultilor (INSSE) din punctul de vedere al statutului privind ocuparea forþei de munca, se observa, de asemenea, o discrepanþa la nivelul ratei de participare la educaþia formala: aceasta este mai scazuta pentru someri (0,9%) decât pentru cei angajaþi (4,2%). Si în ceea ce priveste persoanele care locuiesc în mediul rural si urban exista o diferenþa: rata de participare la educaþia nonformala este mai mare în mediul urban (6,4%) decât în mediul rural (2,5%)
* **Lipsa de informare cu privire la beneficiile participarii la FPC in vederea calificarii complete.** Datele din anchete realizate in Romania (Ancheta privind educatia adultilor 2007-Eurostat) arata ca informatia limitata este asociata cu participarea redusa la formare, in special pentru angajatii mai putin educati si pentru cei varstnici: doar 3,4% dintre romanii cu educatie primara si secundara inferioara au acces la informatii despre posibilitatile de invatare, comparativ cu 31,9% dintre cei cu educatie tertiara. De asemenea, doar 6,1% dintre romanii cu varsta intre 55 si 69 de ani au acces la informatii despre posibilitatile de invatare, comparativ cu 21,6% dintre cei cu varsta intre 25 si 34 de ani. Pe de alta parte, analiza rezultatelor programului PIACC 2013 indica faptul ca este de cinci pana la sapte ori mai putin probabil ca persoane slab calificate din Germania, Spania, Italia, Austria si Polonia sa participe la forme de invatare la locul de munca, prin comparatie cu persoanele inalt calificate. În Romania, cele mai mici procente de participare la formarea profesionala se inregistreaza in randul persoanelor cu niveluri scazute de calificare profesionala, precum si in randul celor care lucreaza in companii mici (cu mai putin de 10 angajati) si al persoanelor cu varsta de peste 40 de ani. Conform Strategiei nationale de invatare pe tot parcursul vietii 2015-2020; printre deficientele care au impact asupra gradului de participare si accesului la programele de formare profesionala se numara: insuficienta promovare a programelor de formare profesionala, a posibilitatii evaluarii rezultatelor invatarii dobandite in context nonformal si informal, a consilierii privind orientarea in cariera, diseminarea redusa a exemplelor de buna practica s.a. Deficitul de informatii are, de asemenea, potentialul de a reduce interesul beneficiarilor de IPV pentru oportunitatile de formare. Date dintr-o ancheta recenta privind participarea angajatilor romani aflati in situatie de risc la formarea profesionala continua arata ca peste 40% dintre angajatii cu un nivel scazut de educatie si competente nu cauta informatii cu privire la activitatile de formare. Acest lucru este valabil pentru angajatii cu varsta intre 18 si 24 de ani, dat fiind ca 43% dintre ei nu cauta acest tip de informatii si pentru cei cu varsta peste 40 de ani (45% dintre ei, de asemenea, nu cauta informatii despre formare), comparativ cu doar 20% dintre persoanele cu varsta intre 18 si 35 de ani care au absolvit licee teoretice sau universitati
* **Lipsa de fonduri pentru investitii in participarea angajatilor la FPC.** Conform Strategiei nationale de invatare pe tot parcursul vietii 2015-2020 chiar daca partile interesate de IPV ar beneficia de informatii de o mai buna calitate si de stimulente adecvate, este posibil ca firmele si indivizii sa continue sa investeasca insuficient in formare din cauza constrangerilor legate de capacitate institutionala. Cele mai semnificative asemenea constrangeri sunt cele legate de capacitatea financiara (disfunctionalitatea pietei de creditare) cu care se confrunta atat indivizii, cat si firmele. Costul formarii este mentionat ca o bariera in calea participarii la formare de catre 52,5% dintre respondentii la Ancheta privind educatia adultilor din 2011 (Eurostat) din Romania (cea mai mare rata dintre toate cele 30 de tari implicate in aceasta ancheta), comparativ cu doar 4,7% in Belgia si cu media UE de 13,2% (a se vedea figura de mai jos). Pe de alta parte, firmele mici se confrunta deseori cu dificultati atunci cand este vorba despre mobilizarea unor resurse pentru finantarea formarii angajatilor. În Romania, 44% dintre companiile private afirma ca nu sprijina activitatile de formare pentru angajati din cauza lipsei fondurilor, care este si mai pronuntata in cazul firmelor cu mai putin de10 angajati (procentul creste la 49% in acest grup). In plus, 79% dintre furnizorii de formare din Romania considera ca finantarea reprezinta un obstacol cheie in calea cresterii participarii la formare (Ancheta Bancii Mondiale privind furnizorii de formare din Romania, 2014).Prin implementarea cu succes a activitatilor proiectului care vizeaza direct grupul tinta, va avea loc o crestere a nivelului de calificare al persoanelor participante la FPC. Astfel, prin indeplinirea OS1, va avea loc o crestere in ceea ce priveste numarul de persoane informate in legatura cu importanta participarii la programe de formare profesionala continua precum si importanta acesteia in dezvoltarea carierei. Prin indeplinirea OS2 de derulare a programelor de FPC, 660 de angajati inclusiv PFA si II vor dobandi competente cheie in management si antreprenoriat.Indeplinirea OS3 care are in vedere organizarea sesiunilor de consiliere profesionala si tutorat, va avea ca efect pozitiv consilierea a 660 angajati privind incurajarea participaarii la programele de FPC, dezvoltarea carierei, furnizarea de informatii privind piata muncii si evolutia ocupatiilor, evaluarea si autoevaluarea personalitatii in vederea orientarii profesionale, tutoratul in vederea dezvoltarii abilitatii si increderii in sine a persoanelor vizate in vederea luarii de catre acesta a deciziei privind propria cariera.Obiectivele proiectului contribuie la atingerea obiectivului general al Axei Prioritare 2 “Corelarea invatarii pe tot parcursul vietii cu piata muncii” prin faptul ca investeste in cresterea nivelului de calificare a angajatilor prin participarea acestora la FPC. tinere a unei platforme online de e-learning, toate acestea vizand direct nevoile grupului tinta.